Podľa Svetovej zdravotníckej organizácie (WHO) trpelo v roku 2019 na celom svete chronickou infekciou spôsobenou vírusom hepatitídy C približne 58 miliónov ľudí, pričom každoročne sa zaznamenáva približne 1,5 miliónov nových prípadov infikovania sa. V roku 2019 zomrelo na hepatitídu C približne 290 000 ľudí, väčšinou na cirhózu a hepatocelulárny karcinóm (primárne nádorové ochorenie pečene). Zároveň podľa odhadov WHO žilo v roku 2019 na celom svete 296 miliónov ľudí s chronickou infekciou spôsobenou vírusom hepatitídy B, pričom každoročne sa zaznamenáva približne 1,5 milióna nových prípadov infikovania sa. Hepatitída B bola príčinou približne 820 000 úmrtí, väčšinou na cirhózu a hepatocelulárny karcinóm (primárne nádorové ochorenie pečene).